Vilūniškės

Vilūniškės – kaimas Elektrėnų savivaldybėje, 4 km nuo Balceriškių. XIX a. per jį ėjo, o dabar kaimas likęs dešinėje kelio  pusėje.

Istorija 

Anksčiau šiaurės rytinė kaimo dalis vadinosi Vilūniškės I, pietvakarinė – Vilūniškės II.

Pagal 1766 m. iždo sąrašus kartu su Miciūnų kaimu sudarė nemiestietiškąją Miciūnų seniūniją (), kuri priklausė Trakų pavietui. Tuo metu juos valdė Petras ir Ona Petruševičiai ().

XVIII a. pabaigoje LDK ir Lenkijoje panaikinus Jėzuitų ordiną jo valdas – Vilūniškių palivarką (Trakų vaivadijoje) ir Mezdžičius, netoli nuo Lepelio miesto (Polocko vaivadijoje) – įsigijo Kazimieras Kolbas-Seleckis (). Jis buvo vedęs Liudviką Tomeševič, nuo 1777 m. lapkričio 11 d. iki 1792 m. ėjo Pinsko sargybinio pareigas. Mezdžičiai XIX a. pradžioje atiteko giminaičiui Jonui Kolbui, 1822 m. mirusiam Sankt-Peterburge.

Pagal revizinį 1811 m. sąrašą Vilūniškėse gyveno Jankauskai, Lukaševičiai, Micevičiai, Miškievičiai, Petrauskai, Neviadomskiai-Rimkevičiai, Gilevičiai, Mickevičiai, Ševareiko, Kazlauskai, Damulevičiai. Taip pat laisvieji valstiečiai Bogdanovičiai ir 1803 m. išvykę bajorai Mikulskiai. Palivarke gyveno Budnikas, Stankevičius (abu mirė 1805 m.) ir Kulbačevskis.

1850 m. du Vilūniškių palivarkai, buvę šalia Bražuolės upės, priklausė Zajančkauskams ().

Gyventojai

Šaltiniai 

 
 Kavinė „Žvejų namai“

Elektrėnų savivaldybės gyvenvietės